Batuuji Afrik: Dakaar laamorgo Senegaal:
l:
Batuuji ɗiɗi mawɗi na piɓee to Dakaar wonande leyɗe hirnaange Afrik, ñande 28/10/013 ko batu UEMOA (leyɗe jeetati) dennduɗe kaalisaaji (ceede) FCFA, jooɗii to Dakaar ngam yeewtude ɓeydugol semmbinde naatondiral e ballondiral leyɗe dental UEMOA.
E ñande 29/10/013 ko batu dental CEDEAO/ECOWAS (leyɗe 15) mawɓe ɗeen leyɗe maa njeewtu ko yowitii e kisal e hoolaare leyɗe ɗee. Ko noon kadi toɓɓe goɗɗe kimmuɗe, na jeyaa heen tiiɗnude ballondiral hakkunde leyɗe ɗee.
Na wayno (waywa) laamu Makki Sal e dipolomasi Senegaal waawii nananeede e jaɓaneede nder Afrik e winndere ndee, sabu mawɓe leyɗe keewɗe mbaawii yillaade Senegaal, e batuuji mawɗi piɓeteeɗe toon.
Neyroobi, laamorgde Kineya :
Neyroobi, laamorgde Kineya, e ñalaaɗe 28-29/10/013 dental Afrik ngal (union africaine) na fiɓa kawral yeewtude "ittude caɗeele neɗɗanke nder Afrik" ngam ndaarde gonangal neɗɗo, gila e mooloyiiɓe (ƴooñoyiiɓe) e batteeji hareeji bonɗi.
Pottal nder Sudaan:
Pottal heɓaama hakkude hooreejo Suudaan Umar Basiir, e
hooreejo Suudaan Ñaamo Selwa Keer Miyardet, ngam dottude keerol
hakkunde leyɗe ɗiɗi ɗee to nokkuure "Abey", ɗum heɓaa ko e njillu
(jinnduru) hooreejo Umar Basiir waɗoynoo to Suudaan Ñaamo.
Na anndaa wonde hare bonnde waɗiino hakkunde leyɗe ɗiɗi ɗee,
ɓaawo ɗuum Suudaan Ñaamo seŋtii heɓi jeytaare mum, kono haa
jooni na woodi yoga e luure ɓiliiɗe hakkunde leyɗe ɗiɗi ɗee.
Na woodi goomu (commission) Afrik e ardaade Koohoowo Tam Mbekii, hooreejo Afrik Ñaamo (Sawt Afrika) jawtuɗo, engu yaha koyɗe jam ngam beldigal e nanondiral hakkunde leyɗe ɗiɗi ɗee.
fuutamedia.com
peral
wol_Latn mlt_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn cat_Latn zsm_Latn